**НАРОДНО ЧИТАЛИЩЕ „ПРОСВЕТА – 1908”**

**село БАНЯ, ул.Ангел Даракчиев №6, тел.0898772821,** [**chitalishteprosveta@abv.bg**](mailto:chitalishteprosveta@abv.bg)

**Отчет за дейността на НЧ„Просвета-1908”,село Баня, общ.Разлог – 2023г.**

**В момента действащи състави:**

1. Женска певческа група – 7 участници /р-л Николай Левенов/
2. Мъжка певческа група – 11участници /р-л Николай Левенов/
3. Вокална певческа група „Пиринска фантазия” – 12 участници /голяма група/, 8 участници /малка група/ /р-л Яна Добрева – Топузова/
4. Танцови състави –деца – 3 групи (напреднали -13 участници / начинаещи – 10 участници/ малки- 9(4-5 годишни) //р-ли Мартин Влахов и Александър Седевчов/
5. Групи за хора – 2 групи (напреднали – 23 участници / начинаещи -12 участници / любители – 10 участници)/р- ли Мартин Влахов и Александър Седевчов/
6. Мъжка група, пресъздаваща мъжките пролетни игри и триетажното мъжко хоро – 20 участници/р-ли Мартин Влахов и Александър Седевчов/
7. Детска тамбурашка група – 18 участници /р-л Мартин Бергов/
8. Група за хумор – 5 участници /р-л Маргарита Рачева/
9. Битова група за пресъздаване на народни обичаи – 6 участници / р-л Маргарита Рачева/
10. Група за рецитали – 4 участника / р-л Надежда Кехайова/

**Регулярно се провеждат репетиции на действащите състави както следва:**

Женска и мъжка певчески групи – понеделник и сряда(18:00 до 20:00)

Танцови състави – четвъртък и неделя(18:30-20:00/ 9:00-12:00)

ДВГ „Пиринска фантазия” – понеделник и четвъртък (16:00-18:00)

Детска тамбурашка група – понеделник и вторник (17:00-18:30)

Група за хумор – петък (18:00-19:00)

Битова група – сряда (18:00-19:00)

Група за рецитали – петък (17:00-18:00)

Мъжка група, пресъздаваща мъжките пролетни игри и триетажното мъжко хоро - репетиции се провеждат преди мероприятие

**НАРОДНО ЧИТАЛИЩЕ „ПРОСВЕТА – 1908”**

**село БАНЯ, ул.Ангел Даракчиев №6, тел.0898772821, chitalishteprosveta@abv.bg**

**Месец януари 2023г.**

Цялостна подготовка на Бабинден. Поздрав от децата от ДВГ „Пиринска фантазия”. Тази година Бабинден се проведе по-различен начин. Поради пандемията от Ковид, през изминалите години бабинчетата нямаха възможност да празнуват своя празник, затова решихме да поканим освен тазгодишните и миналогодишните бабинчета. Беше изключително вълнуващ и пъстър празник.

**Месец февруари 2023г.**

На 18 февруари пред паметната плоча на Васил Левски бяха поднесени венци и цветя по повод 144 г. от обесванетому.Кратка програма-поздрав с тематични песни беше представена от ДВГ „Пиринска фантазия” с ръководител Яна Добрева – Топузова. Беше представен рецитал, подготвен от ученици от ОУ „Св. Паисий Хилeндарски”, с р-л Румяна Ячкова.

В последната седмица на февруари малката зала на читалището се превърна в работилница на Баба Марта. Участваха ученици и учители от ОУ „Св. Паисий Хилендарски”. Една част от изработените мартенички бяха изложени на видно място във фоайето, а другата част - подарени на самодейците.

**Месец март 2023г.**

По случай Деня на самодееца - 1 март,подготвихме изложба от стари снимки.По този начин отдадохме почит и уважение към хората, които през годините са запазили духа на читалището ни жив.Вечерта беше организирана празнична почерпка за всички самодейци.

1 март е известен още с посрещането на Баба Марта. По този повод направихме тематична украса и организирахме посрещане на Баба Марта на Старата Българска (Римска) баня. Кратка програма беше представена от ДВГ „Пиринска фантазия”

На центъра в селото изготвихме тематична украса, посветена на Националния празник на България – 3 март. Сцената беше изцяло преобразена и „облечена” в българския трибагреник.

Проведен беше концерт, посветен на Националния празник на България – 3 март.Участие взеха и ученици от ОУ „Св.ПаисийХилендарский“, които откриха празничната програма с марш, български знамена и четнически униформи. Концертът, подготвен от самодейците към читалището, беше изключително емоционален, като на финала всички гордо развяха българския трибагреник!

На 5-ти март проведохме работна среща в село Чавдар, като посетихме фолклорния център, читалището и разгледахме културните забележителности на селото.

**НАРОДНО ЧИТАЛИЩЕ „ПРОСВЕТА – 1908”**

**село БАНЯ, ул.Ангел Даракчиев №6, тел.0898772821, chitalishteprosveta@abv.bg**

По случай 8 март – Международния ден на жената, Ръководството на читалището организира кратка програма-поздрав към всички дами-самодейки и им подари красиви рамки с техни снимки, с пожелание да бъдат здрави и успешни през цялата година.   
Елена Ярецова поздрави всички с две песни – посветени изцяло на празника.Събитието проведохме в малкия салон на читалището.

В библиотеката на читалището беше проведена инициативата „Читател на годината“. След обстоен преглед на всички читатели, ръководството реши да награди двама читатели – Мартин Лютаков и Мария Дулева, които през изминалата година са прочели най-много книги. Те получиха грамоти ипо един Алманах.

На 22.03, когато се проведе Отчетното събрание на читалището, Ръководството покани всички членове, които присъстваха, да заповядат в най-новото ремонтирано помещение в читалището – Стаята на старата техника. То беше тържествено открито от всички, а Ръководството преряза лентата.

На 26.03. отбелязахме Деня на водата и началото на пролетта с поход от „Благата вода” до „Адрианов чифлик”. Заедно с децата от читалището се разходихме, пяхме и научихме повече за отглеждането на зеленчуците и животните през пролетния сезон.

**Месец април 2023г.**

Ръководството на читалището подготви празнична украса, посветена на предстоящите великденски празници. Ръчно бяха изработени яйца от стиропор, след това боядисани и тематично украсени. Изработено беше голямо великденско яйце с фолклорни мотиви. Цялата великденска украса беше позиционирана на входа на читалището, за да създава празнично настроение.

Работилница за боядисване на яйца - на Велики четвъртък, заедно със самодейци от читалището, боядисахме яйца. Първото, по традиция, беше червено. Всички боядисани яйца се използваха за Великденския концерт. Инициативата беше заснета от телевизия БТВ.

На 24 април се проведе Великденският концерт под надслов „Великден в Баня – пъстър и неповторим”. И тази година концертът беше изцяло насочен към това да покаже как е протичал всеки един ден от четиридневното празнуване. Участие взеха всички състави от читалището. Всеки един ден беше пресъздаден така, както е било в миналото. Идеята ни беше да се доближим максимално до празнуването на банялии в миналото и до традициите, които са съпътствали този празник във всеки един от четирите дни. Цялата Римска баня беше преобразена с тематична украса, битова и въздействаща – огнище, черги, софри, каруца и други.

**НАРОДНО ЧИТАЛИЩЕ „ПРОСВЕТА – 1908”**

**село БАНЯ, ул.Ангел Даракчиев №6, тел.0898772821, chitalishteprosveta@abv.bg**

През месец април НЧ „Просвета-1908” спечели проект от фондация „Обществен борд на „Телъс Интернешанъл в България”.Фондацията финансира изцяло инициативата „Четем заедно” и закупуване на ново, висококачествено мултимедийно устройство.

В края на месец април нашите приятели от читалището в село Бачево проведоха концерт – спектакъл в нашето читалище – „Приказки от старо време”

**Месец май 2023г.**

На 4-ти май детските групи за танци и песни взеха участие във фестивала „Южни слънца” – град Петрич.Децата от ДВГ „Пиринска фантазиябяха класирани на трето място.

6 май - Гергьовден – на този ден представихме обичая „Белези”. Под цъфнал трендафил млади момичета натопиха китки с „нишан” и с пожелания за много здраве и късмет, та чак до догодина. Традициите, свързани с този празник и самият обичай „Белези”, представиха Маргарита Рачева и Кръстина Донева.Обичаят беше заснет и излъчен по телевизия „Дартс”

На 14-ти май на тържествена церемония, състояла се в град София, музей „Васил Христов”, платформа „Агора” отличи най-добрите читалища от цяла България. Читалището в село Баня получи специалната награда на „Наследство БГ” за съхранение на културното наследство на България.

На 24 май ОУ „Св.Паисий Хилендарски” проведе в големия салон на читалището празничен концерт, посветен на Деня на славянската писменост, българската просвета и култура.

На 24 май тържествено изпратихме абитуриентите от с. Баня с кратка програма-поздрав, подготвена от ДВГ „Пиринска фантазия”. Площадът на селото беше преобразен и украсен изключително празнично, в стилна украса.

На 25 май, организирахме екскурзия с теснолинейката на всички деца-самодейци от гара „Гулийна Баня до гара „Велинград-Юг”

**НАРОДНО ЧИТАЛИЩЕ „ПРОСВЕТА – 1908”**

**село БАНЯ, ул.Ангел Даракчиев №6, тел.0898772821, chitalishteprosveta@abv.bg**

**Месец юни 2023г.**

На първи юни с кратка програма и парти агенция отбелязахме  Международния ден на детето. Клоуни, герои от приказките, изрисувани лица, много песни и танци развеселиха присъстващите на площада деца.

През месец юнисе направи частичен ремонт на предната част на читалището, като се освежи боята и бяха ремонтирани дупки по фасадата и козирката.

На 17 юни проведохме грандиозен 115-годишен юбилей на читалището. Тази годишнина решихме да бъде отразена по-различен начин, затова поканихме гостуващи колективи и всички самодейци от читалищата към Община Разлог. Концертът беше вечерен, с изключителна украса, две сцени и кетъринг, осигурен от хотелите в село Баня. Целият концерт-спектакъл беше заснет от ТВ ,,Родина".

На 21 юни Театрално студио ,,Сезони" представи пиесата ,,Джуджето и Седемте Снежанки" в големия салон на читалището.

На 24 юни по традиция отбелязахме ,,Еньовден" с поход по Еко пътека ,,Женско бърдо". Набрахме лековити билки и се помолихме за здраве през цялата година.

На 30 юни направихме една инициатива, която нарекохме ,,Отгатни и обикни Баня" . На Турската баня в селото бяхме навързали балонис въпроси, тематично свързани с Баня. Децата трябваше да спукат балона и да отговорят на въпроса. Инициативата беше част от мероприятията, свързани с Празника на село Баня.

**НАРОДНО ЧИТАЛИЩЕ „ПРОСВЕТА – 1908”**

**село БАНЯ, ул.Ангел Даракчиев №6, тел.0898772821, chitalishteprosveta@abv.bg**

**Месец юли 2023г.**

На 1 юли с празничен концерт на откритата сцена пред читалището отбелязахме ,,Празника на моето село".Програмата беше изцяло подготвена от самодейците към читалището.

На 15 юли участвахме на ,,Добринищко лято". Нашето читалище беше представено от Женска и Мъжка фолклорни групи с ръководител Николай Левенов.

През месец юли стартирахме инициативата,,Четем заедно". През цялото лято с децата – първокласницичетохме задължителната литература за лятото.

На 22 юли участвахме на фолклорния фестивал ,,Фолклорна среща" в село Елешница. Бяхме представени от ДВГ ,,Пиринска фантазия". Децата спечелиха второ място.

**Месец август 2023 г.**

През целия месец август провеждахме инициативата ,,Четем заедно".

През месец август течеше усилена организация за предстоящия фестивал ,,Свири ми се, пее ми се, оро ми се игра".

**Месец септември 2023 г.**

На 6 септември мъжката фолклорна група към читалището взе участие във фестивала на мъжките групи – „С хляб, вино и песен“ – гр. Симитли.

На 9-ти и 10-ти септември се проведе фолклорния фестивал ,,Свири ми се, пее ми се, оро ми се игра". Изключително много записани състави, което наложи да прекратим срока за записване един месец по-рано. Във фестивала участваха хора от почти всички фолклорни области.От рано сутрин до късно вечер в Баня се свири, пя и игра".

На 9-ти септември фестивалът беше открит от Гайдарски оркестър, а на 10-ти от духов оркестър. Дефилето премина по улица ,,Трета", посока сцената на Старата Българска ( Римска) баня.

Тази година се раздадоха много награди, съставите бяха посрещани от отговорници с питка и мед.

На 16-ти септември на стадиона в село Бачево, се проведе концертът ,,Бачево празнува", организиран от НЧ ,, Самообразование - 1928", село Бачево. На него взеха участие почти всички групи от нашето читалище.

През месец септември се откри обновената библиотека към читалището. Тя беше основно ремонтирана. Ремонтът е дарение от г-н Явор Капитанов. Сменена е електрическата инсталация, гипсокартон, осветителни тела, щори, изграждане на една стена, плочки и боя. Със средства от Община Разлог беше изградено подово отопление, с което се гарантира използването на

**НАРОДНО ЧИТАЛИЩЕ „ПРОСВЕТА – 1908”**

**село БАНЯ, ул.Ангел Даракчиев №6, тел.0898772821, chitalishteprosveta@abv.bg**

библиотеката и през студените зимни месеци. Със средства от читалището са закупени нови рафтове и са поръчани още – допълнителни, за да може да подредим повече литература. Направи се

хранилище, в което ще помещаваме допълнителните книги или повтарящите се. То се намира на първия етаж, зад сцената.

През месец септември тържествено беше открита Музейна сбирка –село Баня. Помещението се намира в непосредствена близост до читалището, в бившата ,,Ритуална зала" . Помещението е ремонтирано основно, а експонатите са подредени, описани и заведени. Изработени са табла за основните моменти от историята и културата на село Баня.

През месец септември беше спечелен проект по програма ,,Българските библиотеките–съвременни центрове за четене и информираност"на стойност 1229,61 лв. Със средствата бяха закупени нови книги за нашите читатели.

**Месец октомври 2023 г.**

През месец октомври имахме няколко посещения от ученици от ОУ „Св.Паисий Хилендарски” и от Детска градина „Снежанка” в библиотеката на читалището.

**Месец ноември 2023 г.**

По случай Деня на народните будители, ДВГ „Пиринска фантазия” подготви поздрав с тематична песен. Видеото беше заснето в библиотеката и пуснато в официалната фейсбук страница на читалището като поздрав към всички.

На 14 ноември с поднасяне на венци и цветя отбелязахме 145 години от най-драматичните дни по време на втория етап на Кресненско-Разложкото въстание, наречено Баненска буна.Кратка програма-поздрав към всички присъстващи отправиха децата от ДВГ „Пиринска фантазия” с р-л Яна Добрева-Топузова.

На 21 ноември, по случай Деня на християнското семейство, в голямата църква в село Баня заснехме видеоклип на деца, участващи в дейността на читалището. Децата рецитираха тематични стихотворения на фона на църковнапесен, изпълнена от иподякон Лъчезар Ядков. Видеото е заснето в църквата „Св.Георги Победоносец” и беше публикувано в официалната фейсбук страница на читалището. Всички деца са самодейци на читалището.

**НАРОДНО ЧИТАЛИЩЕ „ПРОСВЕТА – 1908”**

**село БАНЯ, ул.Ангел Даракчиев №6, тел.0898772821, chitalishteprosveta@abv.bg**

**Месец декември 2023г.**

През целия месец декември се провеждаха инициативи свързани с коледно-новогодишните празници.

За втора поредна година беше направена инициативата „Сцена на елхите”, в която се включиха представители на бизнеса.

Тържествено запалихме светлините на елхата, заедно с децата-самодейци.

За децата самодейци организирахме инициативата „На лов за подаръци”, а след това в библиотеката се прожектира коледен филм.

В големия салон на читалището се проведе голям коледен концерт.

На 25 декември на площада в селото посрещнахме Дядо Коледа и Снежанка.

**РЕМОНТИ ПРЕЗ 2023Г.**

През тази година се направиха много ремонтни дейности в сградата на читалището.

* Направи се основен ремонт на библиотеката към читалището– нова мазилка, подово отопление, щори, рафтове, смяна на ел.инсталацията и осветителни тела и боя.
* Направено беше хранилище на библиотеката, което се намира зад сцената.
* Направи се частичен ремонт на фасадата на читалището – ремонтира се предната част на читалището там, където имаше повреда по самата фасада и се постави нова боя.
* Направи се основен ремонт на малката зала към читалището – бяха премахнати дървените конструкции по стените, сменени бяха щорите с пердета, на едната стена се поставиха огледала, нова ел.инсталация, боя и осветителни тела.
* Направи се изцяло ремонт на помещението, в което се помещава музейната сбирка – помещението беше изцяло ремонтирано със средства от Община Разлог, изработиха се нови табла, освежиха се витрините, а експонатите бяха преместени от старото в новото помещение.

 **НАРОДНО ЧИТАЛИЩЕ „ПРОСВЕТА – 1908”**

**село БАНЯ, ул.Ангел Даракчиев №6, тел.0898772821, chitalishteprosveta@abv.bg**

**УЧАСТИЕ В ПРОЕКТИ ПРЕЗ 2023 Г.**

През тази година спечелихме два проекта.

* Първият проект беше спечелен от фондация „ ТелъсИнтернешанъл България”, на стойниост 1500 лв. Закупено беше ново, висококачествено мултимедийно устройство, а с останалите средства – нови книги.
* Вторият спечелен проект е от „Българските библиотеки-съвременни центрове за четене и информираност”.Той е на стойност 1229,31лв.С всички средства са закупени нови книги за библиотеката.

**Отчет за дейността на библиотеката към НЧ„Просвета-1908”,село Баня, общ.Разлог – 2023г.**

* През 2023 година, се направи основен ремонт на библиотеката. Беше направена нова мазилка, подово отопление, щори, рафтове, смяна на ел.инсталацията и осветителни тела и боя. Направено беше хранилище на библиотеката, което се намира зад сцената.Част от книгите бяха отчислени, закупиха се нови книги. Няколко месеца библиотеката беше в ремонт, но въпреки това, читателите бяха обслужвани. Имахме посещения на деца от ДГ „Снежанка” и ОУ „Св. Паисий Хилендарски” – село Баня. В библиотеката сме провеждали игри, занимания, беседи, прожектирали сме филм и още много дейности, тематично подбирани, според съответния празник.През тази година беше проведена инициативата „Четем заедно” с децата от бъдещия втори клас.

**НАРОДНО ЧИТАЛИЩЕ „ПРОСВЕТА – 1908”**

**село БАНЯ, ул.Ангел Даракчиев №6, тел.0898772821, chitalishteprosveta@abv.bg**

**Отчет за дейността на Етнографски музей**

**към НЧ„Просвета-1908”,село Баня, общ.Разлог – 2023г.**

**1.Общ брой посещенията за 2023г. - 500**

* **Индивидуални посетители** - 150 души, в т.ч. от:
* Баня - 80; София – 13 /2 – ма наследници на Венедикови/; Гоце Делчев - 10; Плевен - 4; Дупница - 5; Благоевград – 8 /3 - ма преселници от Баня/; Враца-8; Варна - 15; Велинград / преселници от Баня, от Савовия род/ - 2.

**Чужденци**: Латвия - 2; Испания –3.

* **Групови посещения**: - 350 души, в т.ч. :

- Всички групи към филиал ОДЗ “Снежанка”, заедно с техните учители;

- Всички класове към ОУ „Св. Паисий Хилендарски“ Баня;

- Група пенсионери от Пазарджик.

**2. Други дейности:**

**- Пренасяне и подреждане на новата Музейна сбирка;**

**- Завеждане на експонатите в инвентарната книга;**

- Дадени материали за Неофит Рилски, родом от село Баня;

- Дадени носии на местните, за участници в мероприятия

(„ Свири ми се, пее ми се, оро ми се игра“, Бабинден);

- Даден снимков материал от обработката на лен на ученици от ОУ „Св. Паисий Хилендарски“ село Баня;

- Разходка на групи и индивидуални посетители до двете стари бани и разказ за тяхната история;

- Попълване на музейна експозиция с нови експонати.

**Изготвил: Председател: /Надежда Кехайова, /Маргарита Рачева/ Яна Добрева-Топузова, Мария Попова/**